Lees meer oor die geskiedenis van Die Huisgenoot in die LitNet Akademies (Geestewetenskappe)-artikel, “Huisgenoot as tydgenoot: ’n mediageskiedkundige kroniek van ’n tydskrif as ‘skrif’ van sy tyd” (Lizette Rabe, 2016). ’n Bybel in Nama (1859).
’n 1956-uitgawe van die tydskrif Drum wat in die 1950’s gestig is. Stedelike swart kultuur is die fokus van Drum. Vroeë fotograwe het onder andere Peter Magubane, Ernest Cole en Alf Kumalo ingesluit.
Landing of Van Riebeeck, 1652 (C Bell, 1850). Jan van Riebeeck is in 1652 deur die Vereenigde Oostindische Compagnie (VOC) na die Kaap gestuur om ’n verversingspos te stig. Lees hier oor die vroeë ontwikkeling van Afrikaans in die Kaapkolonie.
- Behalwe die uitstallingsmateriale self sal die NLSA se 200-jaar-uitstalling ook ’n baanbreker op sy gebied wees deur die gebruik van aangevulde realiteit om die besoeker ’n nóg beter ervaring te bied. By die betreding van die uitstallingsruimte word besoekers uitgenooi om die amptelike IOL-toepassing op hul slimtoestel af te laai.
- Gelukkig bied die biblioteek gratis wifi en daarom hoef dit nie die besoeker se data te gebruik nie.
- In die geval van die video's sal die klank slegs deur oorfone speel; moet dus nie vergeet om jou eie te bring nie!
Omar Badsha gesels oor fotografie in Suid-Afrika, insluitende oor die fotograwe Ernest Cole en David Goldblatt. Omar gesels ook oor sy eie werk.